ด่วนที่สุด

ที่ นร 1012.2/ว 6     

สํานักงาน ก.พ.

ถนนติวานนท์ จังหวัดนนทบุรี 11000

25 พฤษภาคม 2558

 

เรื่อง     การปรับเงินเดือนเข้าสู่บัญชีเงินเดือนขั้นต่ําขั้นสูงของข้าราชการพลเรือนสามัญ

เรียน    (เวียนกระทรวง กรม และจังหวัด)

อ้างถึง   หนังสือสํานักงาน ก.พ. ด่วนที่สุด ที่ นร 1008.1/ว 8 ลงวันที่ 28 เมษายน 2558

สิ่งที่ส่งมาด้วย    1. พระราชบัญญัติระเบียบข้าราชการพลเรือน (ฉบับที่ 2) พ.ศ. 2558

2. แบบคําสั่งให้ข้าราชการพลเรือนได้รับเงินเดือนกรณีการปรับเงินเดือนเข้าสู่บัญชีเงินเดือนขั้นต่ําขั้นสูงของข้าราชการพลเรือนสามัญที่ได้รับการปรับใหม่


อื่นๆ -           ตามหนังสือที่อ้างถึง แจ้งการประกาศใช้พระราชกฤษฎีกาการปรับเงินเดือนขั้นต่ําขั้นสูงของข้าราชการพลเรือนสามัญ พ.ศ. 2554 และกฎ ก.พ. ว่าด้วยการให้ข้าราชการพลเรือนสามัญได้รับเงินเดือน (ฉบับที่ 2) พ.ศ. 2554 โดยมีผลใช้บังคับตั้งแต่วันที่ 1 เมษายน 2554 เป็นต้นไป พร้อมแจ้งแนวทางปฏิบัติในการสั่งให้ข้าราชการพลเรือนสามัญได้รับเงินเดือน มาเพื่อส่วนราชการทราบและถือปฏิบัติ ความแจ้งแล้ว นั้น

          เนื่องจากขณะนี้ได้มีการประกาศใช้พระราชบัญญัติระเบียบข้าราชการพลเรือน (ฉบับที่ 2) พ.ศ. 2558 ตามสิ่งที่ส่งมาด้วย 1 ซึ่งมาตรา 4 แห่งพระราชบัญญัติดังกล่าว ให้ยกเลิกบัญชีเงินเดือนขั้นต่ําขั้นสูงของข้าราชการพลเรือนสามัญท้ายพระราชบัญญัติระเบียบข้าราชการพลเรือน พ.ศ. 2551 และให้ใช้บัญชีเงินเดือนขั้นต่ําขั้นสูงของข้าราชการพลเรือนสามัญท้ายพระราชบัญญัติฉบับนี้แทน ก.พ. จึงอาศัยอํานาจตามความในข้อ 3 (1) และ (2) ของกฎ ก.พ. ว่าด้วยการให้ข้าราชการพลเรือนสามัญได้รับเงินเดือน พ.ศ. 2551 แก้ไขเพิ่มเติมโดยฉบับที่ 2 พ.ศ. 2554 กําหนดเงินเดือนสูงสุดของผู้ดํารงตําแหน่งประเภททั่วไประดับอาวุโสและประเภทวิชาการระดับทรงคุณวุฒิใหม่ โดยให้มีผลใช้บังคับตั้งแต่วันที่ 1 ธันวาคม 2557 ดังนั้น เพื่อให้การออกคําสั่งให้ข้าราชการพลเรือนสามัญได้รับเงินเดือนในวันที่ 1 ธันวาคม 2557 เป็นไปตามพระราชบัญญัติและกฎ ก.พ. ดังกล่าว สํานักงาน ก.พ. จึงขอชี้แจงแนวทางปฏิบัติซึ่งผ่านความเห็นชอบของ ก.พ. และคณะรัฐมนตรี และแจ้งเงินเดือนสูงสุดที่ ก.พ. กําหนด ดังนี้

          1. ในกรณีที่ผู้มีอํานาจสั่งบรรจุมีคําสั่งที่มีผลต่อการรับเงินเดือนของข้าราชการพลเรือนสามัญผู้ใด (ถ้ามี) เช่น คําสั่งเลื่อนระดับตําแหน่ง ให้ผู้นั้นได้รับเงินเดือนตามหลักเกณฑ์และวิธีการที่กําหนดในเรื่องนั้น ๆ 

          2. เมื่อผู้มีอํานาจสั่งบรรจุได้มีคําสั่งตามข้อ 1 (ถ้ามี) แล้ว ให้มีคําสั่งปรับเงินเดือนข้าราชการพลเรือนสามัญเข้าสู่อัตราในบัญชีท้ายพระราชบัญญัติระเบียบข้าราชการพลเรือน (ฉบับที่ 2) พ.ศ. 2558 ตามประเภทและระดับตําแหน่งที่ได้รับแต่งตั้งตามแบบคําสั่ง ตามสิ่งที่ส่งมาด้วย 2 ดังนี้

                    2.1 ข้าราชการพลเรือนสามัญผู้ดํารงตําแหน่งประเภทบริหารและประเภทอํานวยการทุกระดับ ผู้ดํารงตําแหน่งประเภทวิชาการระดับชํานาญการพิเศษ ระดับเชี่ยวชาญและระดับทรงคุณวุฒิ ผู้ดํารงตําแหน่งประเภททั่วไประดับอาวุโสและระดับทักษะพิเศษ ให้ได้รับเงินเดือนในอัตราที่ได้รับอยู่เดิม ทั้งนี้ หากข้าราชการผู้ใดได้รับค่าตอบแทนพิเศษตามอัตราของผลการประเมินในรอบการประเมินระหว่างวันที่ 1 เมษายน ถึงวันที่ 30 กันยายน 2557 ตามระเบียบกระทรวงการคลังว่าด้วยการเบิกจ่ายค่าตอบแทนพิเศษของข้าราชการและลูกจ้างประจําผู้ได้รับเงินเดือนหรือค่าจ้างถึงขั้นสูงหรือใกล้ถึงขั้นสูงของอันดับหรือตําแหน่ง พ.ศ. 2550 และที่่แก้ไขเพิ่มเติม ให้ปรับเงินเดือนผู้นั้นเพิ่มขึ้นในวันที่ 1 ธันวาคม 2557 ตามอัตราของผลการประเมินเฉพาะในส่วนที่่ยังไม่ได้นําไปเลื่อนเป็นเงินเดือน ในกรณีที่่มีเศษไม่ถึงสิบบาให้ปัดเป็นสิบบาท

                    2.2 ข้าราชการพลเรือนสามัญผู้ดํารงตําแหน่งประเภทวิชาการระดับปฏิบัติการและระดับชํานาญการ และผู้ดํารงตําแหน่งประเภททั่วไประดับปฏิบัติงานและระดับชํานาญงาน ให้ได้รับการปรับเงินเดือนในอัตราที่สูงกว่าอัตราที่่ได้รับอยู่เดิมอีกร้อยละ 4 ของเงินเดือนที่ได้รับอยู่ ทั้งนี้ หากข้าราชการผู้ใดได้รับค่าตอบแทนพิเศษตามอัตราของผลการประเมินในรอบการประเมินระหว่างวันที่ 1 เมษายน ถึงวันที่ 30 กันยายน 2557 ตามระเบียบกระทรวงการคลังว่าด้วยการเบิกจ่ายค่าตอบแทนพิเศษของข้าราชการและลูกจ้างประจําผู้ได้รับเงินเดือนหรือค่าจ้างถึงขั้นสูงหรือใกล้ถึงขั้นสูงของอันดับหรือตําแหน่ง พ.ศ. 2550 และที่แก้ไขเพิ่มเติม ให้ปรับเงินเดือนผู้นั้นเพิ่มขึ้นตามอัตราของผลการประเมินดังกล่าวเฉพาะในส่วนที่ยังไม่ได้นําไปเลื่อนเป็นเงินเดือน หากมีเศษไม่ถึงสิบบาทให้ปัดเป็นสิบบาท แล้วจึงปรับเงินเดือนในอัตราที่สูงกว่าอัตราดังกล่าวนั้นอีกร้อยละ 4 ตั้งแต่วันที่ 1 ธันวาคม 2557 เป็นต้นไป กรณีที่มีเศษไม่ถึงสิบบาทให้ปัดเป็นสิบบาท

          3. สําหรับผู้ดํารงตําแหน่งประเภททั่วไประดับอาวุโสและผู้ดํารงตําแหน่งประเภทวิชาการระดับทรงคุณวุฒิ ก.พ. กําหนดเงินเดือนสูงสุดของผู้ดํารงตําแหน่งดังกล่าว โดยให้มีผลใช้บังคับตั้งแต่วันที่ 1 ธันวาคม 2557 เป็นต้นไป ดังนี้

                    3.1 ผู้ดํารงตําแหน่งประเภททั่วไประดับอาวุโส ให้ได้รับเงินเดือนไม่เกิน 41,620 บาท เว้นแต่ผู้นั้นดํารงตําแหน่งในนายงานที่กําหนดไว้ในมาตรฐานกําหนดตําแหน่งให้ได้รับเงินเดือนขั้นสูง กรณีที่ผู้ใดได้รับเงินเดือนสูงกว่าอัตรา 41,620 บาท ให้ได้รับเงินเดือนตามที่ได้รับอยู่

                    3.2 ผู้ดํารงตําแหน่งประเภทวิชาการระดับทรงคุณวุฒิ ให้ได้รับเงินเดือนไม่เกิน 74,320 บาท เว้นแต่ผู้นั้นดํารงตําแหน่งในสายงานที่กําหนดไว้ในมาตรฐานกําหนดตําแหน่งให้ได้รับเงินเดือนขั้นสูง กรณีที่ผู้ใดได้รับเงินเดือนสูงกว่าอัตรา 74,320 บาท ให้ได้รับเงินเดือนตามที่ได้รับอยู่

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - สํานักวิจัยและพัฒนาระบบงานบุคคล

โทร 0 2547 1000 ต่อ 8827,8842,8826,8823

โทรสาร 0 2547 1362